NETFLIX-DOKUMENTTISARJA
Kello on 17.30 keskiviikkona 27. toukokuuta.
Tuoreimmat urheilu-uutiset hetken kuluttua.
ZÜRICH, SVEITSI 27. TOUKOKUUTA 2015
Seuraamme tarinaa, jolla on maailmanlaajuiset vaikutukset.
Kansainvälinen jalkapalloliitto on kovien syytösten kohteena.
Jymyuutisia. Maa järkkyy Kansainvälisessä palloliitossa.
Toukokuussa 2015 Fifa alkoi murentua.
Useita Fifan virkamiehiä on pidätetty korruptioepäilyistä.
Uutiset ihmisten pidätyksistä Zürichissä tulivat julki.
Useita Fifan neuvoston jäseniä sekä joitain viranomaisia.
Saimme tiedon muutama tunti sitten.
Mitä tiedätte pidätyksistä?
Tämä on FBI-tutkimus.
Yksi Fifan päähotelleista ratsattiin.
Ja nämä henkilöt -
ovat maailman suosituimman lajin huipulla.
Tavallaan myös suurimman bisneksen huipulla.
Yksi heistä viedään pois ihmisten näkyviltä tässä autossa.
Saamme jatkuvasti uusia soittoja uusista pidätyksistä.
Uurastimme pitkään pitääksemme tämän hallinnassa,
jotta tämä hetki sujuisi hyvin.
Ajoin kotiin Fifasta -
ja sain puhelun, jossa sanottiin:
"Meidän pitää tavata. Meillä on iso ongelma."
Se oli vaikea päivä. Kamala päivä.
Ihmisiä, jotka tunsin hyvin, oli juuri pidätetty.
Emme tienneet tapauksen laajuutta ennen kuin näimme syytteet.
Se tapahtui joitain tunteja myöhemmin.
Pian sen jälkeen -
oikeusministeriö julkisti syytteet,
jossa oli eräitä komitean tunnetuimpia nimiä.
Ihmiset, jotka päättävät, mikä maa isännöi MM-kisat.
Julistamme täällä syytteet ja pidätykset,
jotka kuuluvat jalkapallo-organisaatioiden lahjus- ja korruptioselvitykseemme.
Syytteiden luvusta sai vaikutelman, että tässä ei syytetä pelkästään ihmisiä,
vaan jopa itse Fifaa.
47 kohdan syytelista sisältää syytteitä kiristyksestä, petoksesta -
ja rahanpesusta kahden vuosikymmenen ajalta.
Tapa, jolla Loretta Lynch ja Jim Comey puhuivat Fifasta,
saivat organisaation kuulostamaan mafialta -
tai huumekartellilta.
Jos Yhdysvaltain oikeusministeriö nimittää Fifaa rikolliseksi,
peli on pelattu.
Organisaatio murenee.
Kukaan ei ole lain yläpuolella.
He lähettivät viestin kansainväliselle jalkapalloyhteisölle.
"Ette ole pitäneet tonttianne siistinä. Nyt me siivoamme sen."
Kyseessä on tosiaan petoksen MM-kisat.
Tänään annamme Fifalle punaisen kortin.
Yhtäkkiä verho putosi,
ja nähtiin, kuinka korruptoitunut,
itsekeskeinen, ahne, politikoiva ja selkäänpuukottava -
Fifan "perhe" todella oli.
Hra Blatter? -Irtisanoudutteko, hra Blatter?
Sepp Blatter oli sen perheen pää.
Hän oli jalkapallon kummisetä.
Omasta mielestään hän oli koskematon.
Useimmissa hallituksissa, jos kahta varapuheenjohtajaa syytetään,
puheenjohtaja irtisanoutuisi itsekin.
Miksi irtisanoutuisin?
Sama kuin myöntäisin,
että olen vastuussa tapahtuneesta.
Korruptio rehotti Fifassa vuosikymmeniä -
syksyyn 2015 saakka.
Heillä oli tärkeitä vastuita jokaisella tasolla -
jalkapallokenttien rakentamisesta hyväntekeväisyyteen -
ja MM-kisojen järjestämiseen.
Heidän odotettiin noudattavan sääntöjä, jotka pitivät lajin rehtinä -
ja turvasivat sen vilpittömyyden.
Sen sijaan he korruptoivat kansainvälisen jalkapallon -
omien tarkoitusperiensä ja rikastumisen vuoksi.
Se ei ole totta. Tämä on tehtailtu.
Instituutio tai jalkapallo ei ole korruptoitunut.
PUNAINEN KORTTI FIFALLE
Hän ei yrittänyt estää tätä mitenkään.
Omatuntoni on puhdas.
En ole vastuussa siitä.
Fifasta tuli toksinen.
Siitä tuli rikollisjärjestö.
Olen tehnyt Fifassa hyvää työtä.
Hyvä, Fifa!
En hahmottanut vallan määrää.
En ymmärtänyt, että he hallitsivat valtioita ja pankkeja.
Ajattelin, että he vain luovat säännöt.
Fifan jäsenyys -
on kuin pääsy salaiseen puutarhaan, josta ei halua lähteä.
On puhumaton sopimus, että saa tehdä mitä vain.
Olet urheilumaailman huipulla -
ja sinulla on enemmän valtaa kuin poliitikoilla,
koska heitä tulee ja menee, mutta sinä pysyt asemassasi vuosia.
Pidätykset ovat jälleen kerran Yhdysvaltain pyrkimys -
ulottaa toimivaltansa ulkomaille.
Qatar!
Olimme hämmästyneitä.
Ensireaktioni oli, että tämä on lahjontaa.
Meitä ja Fifaa vastaan hyökättiin.
Ennennäkemättömiä hyökkäyksiä joka suunnasta.
Nimeni yhdistetään aina korruptioon.
Tämä on tarina Fifan historiasta,
joka on osa jalkapallon historiaa -
ja sitä, kuinka korruptio saa otteen ympäri maailman.
Tämä on yhä -
suurin korruptioskandaali urheilussa.
Fifalla on suuri etuoikeus olla maailman mahtavimman pelin johdossa.
Ihmiset rakastuvat peliin ollessaan lapsia ja rakastavat sitä koko elämänsä.
Fifa on tärkeässä asemassa -
ja sen velvollisuus on suojella urheilun arvoja.
On paljon mukavampaa -
olla tietämättä jalkapallon ikävistä puolista -
ja rakastaa peliä ja tukea maajoukkuetta -
viattomasti ja rakastavasti.
Samaan aikaan -
useimmat jalkapallofanit aavistavat, että kaikki ei ole hyvin.
Fanit haluavat nähdä jalkapalloa ja päästä MM-kisoihin.
He haluavat nähdä sankareidensa pelaavan.
Ei heitä kiinnosta Fifan sisäiset taistelut.
Korruptiosta tiedetään ja se kyllästyttää.
Saa kysyä.
Miksi tavallisen fanin pitäisi välittää lahjonnasta?
Siitä pitäisi välittää, koska urheilu välittää illuusion,
että jokin on mukavaa, reilua, viihdyttävää ja rehellistä.
Se ei ole, mutta illuusio elää.
Jos korruptiota ei ehkäistä urheilussa, miksi ehkäistä sitä lainkaan?
Jotta korruption synnyn jalkapallossa voi ymmärtää,
täytyy palata Fifan juurille.
Seitsemän jalkapalloyhdistystä perusti Fifan vuonna 1904.
He olivat amatöörejä. Kyse ei ollut rahasta.
Urheilussa oli idealismia.
He halusivat jalkapallon toimivan hyvänä voimana.
VUODEN 1950 MIESTEN MM-KISAT
Vuosikymmenten ajan jalkapallo levisi ilmiömäisesti -
huolimatta siitä, kuinka pientä Fifan toiminta aluksi oli.
Fifa oli vuosia vain toimistorakennus Zürichissä.
Sillä ei ollut omaa päämajaa.
Se oli amatöörijärjestö -
vuoteen 1974 asti.
Silloin Fifan puheenjohtaja -
oli tunnettu englantilainen jalkapalloseuran johtaja,
Stanley Rous,
jonka brasilialainen João Havelango haastoi.
Haluan sanoa,
että kunnioitan Stanleyta paljon.
Kun osallistumme vaaleihin,
meistä ei tule vihollisia, vaan väliaikaisia kilpailijoita.
João Havelange oli tunnetuin brasilialainen.
Hän oli olympiauimari.
Hän oli Brasilian urheiluliiton puheenjohtaja.
Hän oli aidosti kiinnostunut urheilusta.
Hän ymmärsi, että hänen tietämyksensä -
voitaisiin muuttaa poliittiseksi vallaksi.
Hän sai tietoa Fifan poliittisesta tilanteesta.
Hän näki mahdollisuuksia.
Olisiko jalkapallon kannalta niin kamalaa, jos Brasilia saisi homman?
En tiedä. Pitäisi suhtautua varauksella.
Miksi?
Näkemäni mukaan -
heidän asenteensa urheilua kohtaan on erilainen kuin meillä.
Stanley Rous teki suuria virhearvioita kansainvälisellä näyttämöllä.
Hänen suvaitsevainen asenteensa -
Etelä-Afrikan apartheidia kohtaan oli ongelmallista -
kuten myös sen Fifa-jäsenyys.
VAIN VALKOISET
Hänestä ei pidetty Afrikassa.
Hänet nähtiin osana Brittiläistä imperiumia,
joka estää kehityksen Afrikan maissa,
jotka taistelevat itsenäisyydestään.
Havelange sanoi: "Niin kauan kuin apartheid vallitsee,
Fifa kieltää Etelä-Afrikan osallistumisen, jos minut valitaan."
Havelangen kampanja oli ovela.
Tässä vaiheessa politiikka tuli mukaan.
Jokaisen maan jalkapalloseuralla on yksi ääni Fifan vaaleissa.
Äänestäminen oli vilkasta -
etenkin Afrikassa.
João Havelange ymmärsi, että jos vaalit haluaa voittaa,
ei ole pahitteeksi luvata resursseja -
ja rahaa pelin paikalliseen kehittämiseen.
Epäiltiin,
että hänellä oli rahaa ja että kuuluisia ruskeita kirjekuoria -
oli jaettu delegaateille frankfurtilaisessa hotellissa -
kongressia edeltävinä päivinä.
Tietenkin se tapahtui. Se on varmaa.
FIFAN KONGRESSI 11. KESÄKUUTA 1974
Hyvät edustajat, herra Havelange sai 68 ääntä,
sir Stanley Rous 52 ääntä.
Fifan uusi puheenjohtaja on hra Havelange.
Havelangen valinta oli määrittävä hetki Fifalle.
Brasilialainen teollisuuspohatta -
korvasi englantilaisen Fifan valmentajajyrän.
Odottamatonta ja järkyttävää.
Havelangen saapuminen Fifaan symboloi kapitalismin saapumista Fifaan.
Se muutti sen identiteettiä -
pelistä kiinnostuneiden eurooppalaisten kaverusten kerhosta -
yritykseksi.
Pian valintani jälkeen -
mieleeni tuli kaksi kunnianhimoista projektia.
Niiden pitäisi hyödyttää nuoria ja kehittyviä maita.
Havelange lupasi -
tehdä enemmän kehitystyötä etenkin Afrikassa.
Ongelma oli, että Fifalla ei ollut juurikaan rahaa -
toteuttaa näitä ohjelmia.
Silloin Sepp Blatter tuli mukaan.
Lokakuussa 1974 Fifa otti minuun yhteyttä ja sanoi,
että Havelange etsii ihmisiä kehittämään peliä.
Kuulin sanan "Fifa".
Olin heti mukana.
Tapasin Havelangen.
Iso, pitkä mies.
Minuun verrattuna on helppo olla pitkä.
En ole Messiä pidempi.
On helppo olla pitkä.
Hän katsoi minua ja kysyi:
"Haluatko työskennellä kanssani?" -Vastasin, että tietenkin.
Paiskasimme kättä.
Hän sanoi, että sain paikan.
Unelmani toteutui ja pääsin työskentelemään jalkapallon parissa.
En pystynyt kehittämään peliä itse.
Tarvitsin apua.
Fifalla ei ollut rahaa.
Joten lähestyin Coca-Colaa ja tein esitelmän.
Siellä oli mies, joka sanoi:
"Kuuntelin, mitä sanoit,
mutta kuinka monta pulloa Coca-Colaa aiot myydä?"
Sanoin, ettei kyse ole Coca-Colan myymisestä -
vaan se, mitä kaksi isoa järjestöä -
voi tehdä yhdessä nuorten hyväksi.
Vuonna 1976 pidimme lehdistötilaisuuden,
jossa ilmoitimme Coca-Cola Companyn tukevan -
Fifaa sen kehitysohjelmien ja nuorten kilpailujen järjestämisessä.
COCA-COLA CUPIN NUORISOTURNAUS
Hän oli ensimmäinen, joka toi -
modernin sponsoroinnin kehitysohjelmiin.
Se oli uutta ja vallankumouksellista.
Coca-Cola tuki Fifan Coca-Cola-ohjelmaa.
Se oli modernin Fifan aikakauden alku.
Kun saimme Coca-Colan,
muut seurasivat.
Adidas sanoi antavansa meille välineet.
Sitten teimme sopimuksen KLM-lentoyhtiön kanssa.
Tämä tapahtui Havelangen ensimmäisten hallintovuosien aikana.
Fifa teki sponsorisopimuksia ensimmäistä kertaa.
Sen jälkeen muutkin brändit -
alkoivat sponsoroida vuoden 1978 MM-kisoja.
Se toi Fifalle valtavasti tuloja.
Jalkapallosta tuli tuote.
Seuraavaksi siitä tuli tietenkin poliittista.
TERVETULOA ARGENTIINA -78
VUODEN 1978 MM-KISAT
Argentiina isännöi taatusti mahtavat MM-kisat.
Se on vauras maa.
Sillä on taloudellisesti oikeat olosuhteet järjestää täydelliset MM-kisat.
Vuoden 1978 MM-kisat oli merkittävä hetki -
urheilun sekä politiikan historiassa,
koska se oli Fifan tilaisuus -
todella vaurastua,
mutta myös mahdollisuus -
tehdä sopimuksia erittäin halveksuttavien poliitikkojen kanssa.
Vuonna 1976 Argentiinassa tapahtui -
fasistisen hallinnon sotilasvallankaappaus.
He olivat vastuussa julmuuksista ja katoamisista.
Kenraali Videla johti Argentiinaa silloin.
Sotilasjuntta keräsi toisinajattelijoita -
ja heitti heitä lentokoneesta Rio de La Plataan.
Kaikki vastarinta kukistettiin.
Se oli hirvittävää aikaa modernissa maailmanhistoriassa.
Diktatuuri oli maalle katastrofi.
Se aiheutti tuskaa.
Eikä MM-kisoja siirretty -
huolimatta maan talousongelmista.
Puheenjohtajan sanat vakuuttivat meidät.
Lähdemme täältä siis tyytyväisinä ja onnellisina.
On olemassa sana, joka kuvaa julmia hallintoja,
jotka kiillottavat kilpeään -
ja puhdistavat imagoaan jalkapalloyhteyksillä.
Sitä kutsutaan sportswashingiksi.
Se on imagon puhdistamista urheilua käyttämällä.
Argentiina ei ole tunnetuin esimerkki,
vaan Hitlerin olympialaiset Berliinissä vuonna 1936.
Argentiinan MM-kisat olivat toisintoa vuodesta 1936.
Pyydämme jalkapalloilijoita, yleisöä -
ja lehdistöä boikotoimaan pelejä.
Boikottia kampanjoitiin näkyvästi, mutta yksikään maa ei boikotoinut.
Argentiina!
Argentiina pääsi finaalin upealla joukkueella.
Yksi tähdistä oli Mario Kempes, joka pelasi sukat nilkoissa -
hyvin näyttävästi. Pitkät hiukset.
Hän selvisi kolmesta taklauksesta ennen kuin teki maalin.
Se oli pysäyttävää.
Argentiina voitti maailmanmestaruuden.
Ne olivat yhteisön ensimmäiset onnen hetket.
Tunnelma muuttui euforiasta suruksi,
kun saimme kuulla kaikesta, mitä diktatuurin aikana oli tapahtunut -
ja kuinka meitä oli käytetty pelinappuloina.
Pidin ne siellä.
Pidin ne siellä urheilun, en politiikan vuoksi.
Ne järjestettiin hyvin,
kuri oli absoluuttista ja se oli mahtava tapahtuma.
Havelange sanoi itse, ettei urheilua ja politiikkaa pidä sekoittaa.
Fifa on puolueeton ja ei-poliittinen järjestö.
João Havelange järjesti finaalin -
Stadium Monumental de Núñezilla -
vain 500 metrin päässä laivaston vankilasta,
jossa diktatuurin vastustajia kidutettiin ja tapettiin.
"En osallistu politiikkaan." Ymmärrättekö?
Sitten hän tekee huonointa mahdollista politiikkaa.
Sellaista, joka tukee diktatuureja.
Sportswashing on suuri ongelma,
ja kun mietitään vuoden 1978 MM-kisoja,
vuoden 1936 olympialaisia -
ja tätä päivää,
se on yhä häiritsevämpää.
Urheilu sallii itsensä -
tulla ihmisoikeuksia rikkovien hallintojen lahjomaksi -
sen sijaan, että se vastustaisi sitä.
Ja voi sanoa,
että Argentiina loi opaskirjan, kuinka se tehdään.
ZÜRICH, SVEITSI
Tässä kertomuksessa korruption synnystä Fifassa -
on perisynnin hetkiä,
kun ihmiset syyllistyvät korruptioon ja siitä tulee endeemistä.
Vaikuttaa siltä, että Argentiinan MM-kisat -
oli yksi niistä hetkistä.
Joidenkin mielestä Havelangen pitäisi saada tunnustusta -
ansioistaan jalkapallossa ja Fifassa.
Mutta Horst Dassler, Adidaksen saksalainen omistaja,
korruptoi hänet.
Tuotamme 15 000 kenkäparia -
ja 500 palloa päivässä.
Adidaksella on läheinen suhde Fifaan,
ja Horst Dassler oli ollut hyvin vaikutusvaltainen -
jo vuosikymmenten ajan.
Adidaksen näkyvyydestä MM-kisojen aikaan -
saattoi päätellä sen vaikutusvallan kulissien takana.
Kertoman mukaan Adidas valmisti markkinointipakkaukset -
vuoden 1982 MM-kisoja varten.
Ja Horst Dassler laittoi Havelangen sopimukseen palkkion -
varmistaakseen markkinointisopimuksen,
joka oli käytännössä lahjus.
Ja siten João Havelange, Fifan puheenjohtaja,
otti maksun markkinointioikeuksista.
Silloin Dassler alkoi miettiä muita keinoja lahjoa Havelange,
jolla hän saisi pysyvät markkinointioikeudet,
koska hän tiesi jalkapallon arvon kasvavan.
Kun televisio kehittyi,
oikeudesta nähdä tapahtuma tuli hyvin arvokas.
Horst Dassler siirtyi urheilumarkkinointiin.
Hän halusi ostaa Fifalta oikeuden -
levittää pelejä televisioyhtiöille.
Havelangea ei välttämättä kiinnostanut, mikä oikea markkina-arvo oli.
Häntä kiinnosti,
ja tämä on jo ikävää,
kuinka paljon rahaa hän saisi Dasslerilta pimeästi niistä oikeuksista.
Ja niin Dassler loi International Sports and Leisure -yhtiön.
Yhtiö hankki itselleen lähes kaikki Fifaan liitetyt oikeudet.
Liikemalli oli yksinkertainen ja tuottoisa.
Kyse oli oikeuksien ostamisesta.
Fifalle tarjottiin tietty summa -
kaikista heidän markkinointioikeuksistaan.
Saimme tehdä niillä mitä halusimme ja tietenkin myydä ne eteenpäin.
He olivat onnellisia, jos se toi Fifalle rahaa,
koska he eivät ymmärtäneet, mitä teimme,
mutta he pitivät kassavirrasta.
He käyttivät valtaansa hyväkseen.
Horst Dassler oli operaation johtaja.
Kun ISL sai käytännössä monopolin, rikollinen tie alkoi.
Blatter nautti Havelangen luottamusta -
ja käyttäytyi tavalla, johon Havelange saattoi luottaa.
Hän teki kaikkensa johtajan eteen.
Todistin sitä itse.
Silloin Fifassa oli 11 jäsentä,
ja minä olin kahdestoista.
Siihen aikaan numero 12 -
ei pelannut.
Hän paikkasi ensimmäisellä puoliajalla,
jos joku loukkaantui, mutta ei koskaan pelannut.
Sanoin, että en suostu olemaan -
varapelaaja koko elämääni.
Blatter oli kunnianhimoinen markkinointimies.
Hän oppi neuvottelemaan itsensä huipulle.
Ja yksi keino onnistua -
oli olla Havelangelle lojaali.
Vuonna 1981 hänestä tuli pääsihteeri.
Hän oli toiseksi vaikutusvaltaisin jäsen Havelangin jälkeen.
Hei.
Havelange oli aina Brasiliassa. Hän kävi parin kuukauden välein -
katsomassa, onko puoti yhä pystyssä.
Blatter sai vapaat kädet.
Hän oli hyvin tavoitteellinen ihminen. Hämähäkki verkossa.
Havelange oli tyytyväinen tilanteeseen.
Hän sai pimeät rahansa. Hän sai johtaa.
Hän sai kunnian.
VUODEN 1982 MM-KISAT
Ihmiset ymmärsivät,
että hänellä on valtaa ja että Fifa oli muuttunut -
Espanjan MM-kisojen aikana.
Ero laadussa Argentiinan pimeyden -
ja Espanjan aurinkoisen turnauksen välillä oli huomattava.
Koska kyse oli Espanjasta,
jossa oli juuri päättynyt 40 vuoden diktatuuri,
tilanne oli täysin erilainen.
Varjot muuttuivat valoksi.
Kaiken keskellä paistatteli tietenkin Havelange.
Cupista on kuuluisa kohtaus,
kun kuningas Juan Carlos ja Havelange saapuvat yhdessä.
Vaikutelma oli, että kuningas oli Havelange,
mikä johtui heidän erilaisista olemuksistaan.
Näytti kuin Havelange olisi ollut kuningas.
Havelangesta tuli Fifassa vaikutusvaltainen hahmo.
En usko, että hänen puheenjohtajuuttaan haastettiin.
Hiljalleen Fifa alkoi ansaita kunnolla.
Nimittämisensä jälkeen Havelange on luonut miljoonien dollareiden imperiumin.
Sen mukana tuli ylellinen elämä.
Nämä ihmiset alkoivat myös käyttäytyä kuin paronit.
Viime kuussa hän lensi suihkukoneella Zürichiin vain tervehtiäkseen.
Heidän ylellinen elämänsä oli hyvin julkista.
Parhaat autot, parhaat hotellit.
Raha ei ollut este.
Havelange oli kuin keisari Fifassa.
Lähes kaikki Fifan rahat tulivat ISL:ltä,
Horst Dasslerin perustamalta markkinointiyhtiöltä.
Adidaksen pomolta.
ISL hallinnoi kaikkia markkinointioikeuksia stadionilla -
ja jokaista oheistuote-elementtiä.
Hänen suhteensa Fifaan on ollut menestys.
Ja koko sinä aikana -
ISL on maksanut Havelangelle palkkioita -
MM-kisojen markkinaoikeuksien myymisestä.
Henkilöstö alkoi miettiä, miksi he saivat aina oikeudet.
Media kyseli minulta paljon kysymyksiä,
joihin pitäisi vastata suurin piirtein oikein.
Alkoi selvitä, että jokin oli vialla.
Emme puhuneet siitä ääneen.
Blatter tiesi, että ISL maksoi Havelangelle,
koska Fifalle oli vahingossa maksettu 1,5 miljoonaa,
ja Blatter näki tämän.
Englanti, jalkapalloliitto…
Blatterille se oli pieni voitto,
koska nyt hän voisi osoittaa, että Havelangea lahjottiin.
Se todisti Havelangen korruptoituneisuuden.
Ja tämä oli kirsikka kakun päällä. Kaunis kirsikka Sepp Blatterille.
Myöhemmin hän paljasti tavoitteensa.
VUODEN 1994 MM-KISAT
Joitain vuosia myöhemmin aistin hänen kärsimättömyytensä.
Hän ei halunnut odottaa, kunnes Havelange lähtisi itse.
Hän halusi puheenjohtajaksi. Muulla ei ollut väliä.
Blatter tiesi, että Havelange oli korruptoitunut ja hyödynsi sitä.
Hän teki Havelangen kanssa sopimuksen,
jossa tämä suostui jäämään neljäksi vuodeksi.
Hän lähtisi kunniallisesti ja tukisi Blatteria.
Havelange sai lähteä jokseenkin arvokkaasti,
ja Blatter toteutti unelmansa Fifan puheenjohtajuudesta.
Se oli pahan sopimus.
Tehtäväni Fifan puheenjohtajana päättyy
samaan aikaan, kun Ranskan MM-kisat järjestetään.
Sen on täytynyt olla suuri henkilökohtainen pettymys.
Olen surullinen hänen lähdöstään, koska en voi kuvitella Fifaa ilman häntä.
Olemme olleet ystäviä 21 vuotta.
Minun täytyy sulatella nämä uutiset.
Hän ei ollut koskaan tarpeeksi suoraselkäinen tukeakseen miestä,
joka teki hänet.
Blatterin tarina kertoo petoksesta.
Tekee pahaa puhua hänestä.
Se meni ohi!
Brasilia voittaa maailmanmestaruuden!
Baggio pysyy paikoillaan.
Hän ei ole liikahtanut.
Italia on murtunut. Brasilia riemuitsee.
Kaikki alkoi…
1990-luvun alussa Fifan komitean eurooppalaiset jäsenet -
olivat tyytymättömiä tapaan,
jolla Havelange ja Blatter johtivat organisaatiota.
He nimittivät Lennart Johanssonin -
Fifan puheenjohtajaehdokkaaksi vuonna 1998.
Pidän huolen omista asioistani. Esitin ohjelmani puoli vuotta sitten.
Ihmiset tietävät, mitä edustan.
Hän oli suosittu Fifan sisällä ja hänellä oli tukijoita Euroopassa,
joka oli yhä maailman jalkapallon keskus.
Se oli Blatterille haastavaa.
Mitä ajattelette Sepp Blatterin ehdokkuudesta?
Hän on hyvä pääsihteeri.
Täytyy miettiä myös, mitä Blatter oppi Havelangilta.
Luulen, että tärkein oppitunti oli, kuinka saada ääniä -
ja se, että muillakin mailla on ääniä.
Äänien kalasteleminen on vaarallista bisnestä.
Se on Fifan järjestelmän suuri heikkous,
jota kukaan ei ole osannut vielä ratkaista.
Jokaisella maalla on yksi ääni.
Etelä-Amerikan jalkapalloliitto,
johon kuuluu Brasilia ja Argentiina,
kaksi mahtavinta jalkapallomaata,
jotka ovat voittaneet useita maailmanmestaruuksia,
saa ainoastaan 10 ääntä Fifan vaaleissa,
mutta Pohjois-, Keski-Amerikan ja Karibian jalkapalloliitto,
saa vaaleihin yli 30 ääntä.
Fifan puheenjohtajan on pidettävä heidät tyytyväisenä.
Kuka oli CONCACAF:in puheenjohtaja silloin?
Mies, nimeltä Jack Warner.
Karibialla aika jaetaan kauteen ennen ja jälkeen Jackin.
Ennen Jackia Karibia piti huolen omista asioistaan.
25 maata toimii CONCACAF:in ja Fifan alaisuudessa.
Kun Jack tuli kuvioihin, hän yhdisti Karibian.
Hän antoi jokaiselle karibialaiselle valtiolle,
oli valtio pieni tai suuri,
yhteenkuuluvuuden tunteen.
Hän uskoi, että Karibian pitäisi isännöidä MM-kisat.
Hän uskoi, että Karibia ansaitsi saman kuin muutkin jäsenet.
Hän oli hyvin vaikutusvaltainen ihminen -
Trinidad ja Tobagon jalkapallopiireissä. Hän sai kaiken aikaan.
Fifassa on mahdollista luoda liittoumia,
ja saada sillä tavalla haluamansa.
Jack Warnerilla oli aisapari,
Chuck Blazer, joka oli aina hänen seurassaan.
Kun ryhdyin selvittämään asiaa,
huomasin, ettei kukaan koskaan kirjoittanut Chuck Blazerista.
Jos tämä on vaihtoehto…
Hän ei pelannut jalkapalloa tai harrastanut muutakaan urheilua.
Hän ei tiennyt lajista mitään.
Hän oli kiinnostunut hallinnosta.
Hän oli peluri. Hän oli myyjä.
Se oli hänen lahjansa.
Hän valmensi lasten joukkueita New Rochellessa -
ja luulen, että hän ymmärsi nähtyään lapset,
että kiinnostus jalkapallosta Yhdysvalloissa kasvaisi.
Hän näki keinon ansaita rahaa.
Hän nousi lasten jalkapallovalmentajasta -
jalkapalloliiton hallitukseen.
Siellä hän tapasi Jack Warnerin.
Nimi on Pohjois- ja Keski-Amerikan ja Karibian jalkapalloliitto.
Jokaisella vyöhykkeellä on omat mausteensa.
Chuck sai Jackin ymmärtämään,
että Karibia oli CONCACAF:in nukkuva jättiläinen.
Yhdellä maalla on yksi ääni.
Neljänkymmenen maan liitossa,
jos 25 maata on Karibialta ja ne järjestäytyvät,
ne päättävät liiton suunnan.
Chuck sanoi:
"Meidän täytyy keksiä toimiva rakenne.
Tehdään rahaa."
Vuonna 1990 -
Jack Warner nimitettiin puheenjohtajaksi ja Chuckista tehtiin pääsihteeri.
Hän oli korruptoitunut jo valmiiksi,
mutta luulen, että hän oppi myös Fifan tavoille.
Hänen ruokahalunsa kasvoi.
Jack luotti Chuckin järjestävän televisiosopimukset ja muun,
mikä toisi vaurautta liitolle sekä eritoten heille kahdelle.
Chuck halusi osuuden kaikesta.
Kuten mafiapomot haluavat siivun joka kaupasta,
Blazer tahtoi samaa.
Viime vuonna sain vastuulleni kaksi uutta kilpailua…
Kun Karibialla lasketaan ääniä,
huomataan, että kyseessä on suuri määrä ääniä,
jotka voivat vaikuttaa myös päätöksiin Fifassa.
Jos halusi Fifan johtoon, täytyi saada Karibia puolelleen.
Täytyi saada Jack Warnerin suosio, koska hän hallitsi suurta äänestyslohkoa.
Hän ei vain hallinnut sitä, vaan lohko oli hänelle erittäin lojaali.
Blatter ymmärsi selvästi,
että Jack oli kaikessa hyvä neuvottelija.
Ja Jack tiesi,
että Karibia hyötyisi Blatterista.
Joten heistä tuli "veljiä".
Jack Warner on voinut tehdä tarjouksen, joka muutti hänen mielensä.
Hän on sellainen mies.
Eurooppalaiset eivät olisi voineet.
Hän oli hukassa alusta alkaen.
Minua harmittaa, että Euroopan ja Uefan takia -
vaikuttaa, ettei jalkapalloa ole muualla maailmassa -
ja että kaikkien on toteltava Uefaa eikä toisin päin.
Ja me olemme perhe.
Se on ongelmallista.
Hän oli yksi niistä, joka halusi rahaa Lennart Johnsonin äänestämisestä.
Suoraan sanottuna, hän ajoi vain omaa etuaan.
Hän tuki Blatteria.
Toivoimme siitä huolimatta, että voittaisimme.
Toivoimme, että saisimme Euroopan tuen.
Sveitsin ehdokas, Joseph Blatter, Ruotsin Lennart Johanssonia vastaan.
Johansson haluaa soveltaa eurooppalaista strategiaansa globaalisti.
Hän on kehittänyt Euroopan turnauksia.
Täytyy varoa selustaansa, koska kehenkään ei voi luottaa.
Useimmat ovat valmiita muuttamaan mielipiteensä.
KAKSI KUUKAUTTA ENNEN FIFAN VAALEJA
Michel Platini liittyi Sepp Blatterin kampanjaan.
Hän ilmoitti tukevansa hra Blatterin nimitystä Fifan puheenjohtajaksi.
Blatter ei uskonut olevansa suosittu,
vaikka olikin sveitsiläinen,
etenkään eurooppalaisten liittojen keskuudessa.
Blatter tiesi, että häntä pidettiin tylsänä poliitikkona,
ja sanoi itselleen: "Tässä on Michel Platini.
Hän lopetti jalkapallouransa ja näyttää ryhtyneen urheilupolitiikkaan.
Hänestä tulisi oiva varapuheenjohtaja."
Platini mullisti ranskalaisen jalkapallon.
Hän mullisti sen kentällä ja sen ulkopuolella.
Hän oli teknisesti hyvin lahjakas, mikä teki hänestä ainutlaatuisen pelaajan.
Kun hän tapasi Blatterin hän oli vaikuttunut tämän ansioista.
Silloin ajatus yhteisestä kampanjasta syntyi.
Hän oli maailman parhaimpia pelaajia.
Hän sanoi arvonsa olevan miljoona.
Vastasin, että selvä. Ja kättä päälle.
Selvä. -Hyvä.
Platinin rooli Euroopassa oli tärkeä,
koska vaalien lopputulos ei ollut varma.
Blatter ei ollut suosittu.
Kun teimme gallupin kuukautta ennen vaaleja,
Blatter oli yhä hännillä.
Aasiassa tilanne oli tasan.
Monet yhdistykset suosivat Johanssonia.
Ajattelimme, että Euroopan ja Afrikan side oli niin vahva,
että afrikkalaiset jäsenvaltiot äänestäisivät Lennartia.
Ja outoja asioita tapahtui.
Hymyilkää.
Blatter soitti minulle huhtikuussa ja sanoi:
"Emmanuel, kerrohan, miten saamme Afrikan äänet."
Vastasin: "Sinulla on kova vastustaja.
Johanssonilla on jo yhteyksiä CAF:iin,
Afrikan jalkapalloliittoon.
Mutta ehkä jotain on tehtävissä."
Lensin Etelä-Afrikkaan -
tapaamaan Etelä-Afrikan jalkapalloliiton puheenjohtajaa.
Sanoin: "Oli, tarvitsen apuasi.
Tämä on tilaisuutesi auttaa Etelä-Afrikkaa -
ja isännöidä MM-kisat."
"Jos valitset oikein, annamme sinulle takuut."
Hän vastasi, että jos se on totta,
hän antaa Etelä-Afrikan äänen -
ja myös Afrikan palloliiton 14 ääntä.
"Sovittu", vastasin.
Soitin Seppille ja sanoin, että saimme sopimuksen.
Vain rahalla on väliä.
MM-kisojen lupaaminen on myös rahan lupaamista.
Toinen Sepp Blatterin avainliittolainen oli Mohamed Bin Hammam.
Hän oli qatarilainen liikemies ja käytännössä Seppin kampanjapäällikkö.
Selkeästi hyvin kunnianhimoinen.
Hän selvästi yritti hyötyä Blatterista 1998 vaaleissa.
Hän on rikas mies.
Hyvin vaikutusvaltainen.
Hän saa aina tahtonsa läpi.
Bin Hammam on lojaali sopimuksissaan.
Blatter oppi, kuinka tärkeä Bin Hammam oli.
Hän piti lupauksensa.
Teimme yhteistyötä hänen kanssaan.
Suhteemme afrikkalaisiin ja aasialaisiin takasivat meille enemmän ääniä.
Palvelin häntä uskollisemmin kuin kukaan.
PARIISI, RANSKA
Ihmiset puhuvat ruskeista kirjekuorista, jotka vaihtoivat omistajaa -
Fifan hotellissa.
Monet Afrikan maat vaihtoivat leiriä juuri ennen vaaleja.
Rahan on täytynyt olla pelissä.
Puhutaan valtavista rahasummista,
joita on toimitettu hotellihuoneisiin.
Näin on.
Niin tehtiin.
Mitä silloin voi tehdä? -Oliko se huhu vai totta?
Se oli totta.
FIFAN PUHEENJOHTAJUUSVAALIT 8. KESÄKUUTA 1998
Hyvää huomenta.
Huomenta. Kuinka voitte?
Päivää, hra Blatter.
Tervetuloa Fifan kongressiin Pariisiin.
Enemmittä odotteluitta annan puheenvuoron hra Havelangelle.
Vaalit voivat alkaa.
Meillä on kaksi ehdokasta.
Fifan pääsihteeri, hra Sepp Blatter,
ja Uefan puheenjohtaja, hra Lennart Johansson.
Kiitos, puheenjohtaja.
Perheemme tarvitsee uuden johtajan.
Kun kampanjoin maailmalla,
kun tapasin eri maanosien delegaatteja,
en halunnut luvata töitä, sopimuksia,
turnauksia, rahaa tai muutakaan apua.
En halunnut luvata rahaa yhdistyksille,
jotka ansaitsisivat sen tuen.
Lupausten tekemisen sijaan puhuin ohjelmastani ja sen sanomasta.
Demokratiasta, solidaarisuudesta ja läpinäkyvyydestä.
Puhe sai kestää 12 minuuttia.
Johansson puhui noin 10 minuuttia.
Hän puhui.
Hän oli varma, että tulisi valituksi.
Ääni minulle merkitsee rehtiä jalkapalloa ja rehtiä Fifaa.
Ääni minulle…
Puhuin hiukan lyhyemmin. Aloitin sanomalla: "Te tunnette minut…"
Minä haluan jatkaa kehitystyötä,
jota hra Havelange ja hänen hallintonsa -
ovat tehneet viime vuosina.
Sitten sanoin: "Jos minut valitaan,
vien MM-kisat Afrikkaan."
Ja sitten se oli ohi.
Kiitän teitä kaikkia.
Sitten ääntenlaskenta alkoi.
Algeria.
Argentiina.
Bahamasaaret.
Bahrain…
Hyvä yleisö, tässä ensimmäisen kierroksen tulokset.
Yhden ehdokkaan on saatava kaksi kolmasosaa kaikista äänistä -
eli 128 ääntä.
Herra Joseph Blatter,
111 ääntä.
Herra Lennart Johansson,
80 ääntä.
Jatkamme seuraavalle äänestyskierrokselle.
Hyvät ystävät, olen pahoillani. Tilanne on 111 - 80.
Peli on pelattu, joten menkää te lounaalle.
Kiitos paljon.
Ymmärsimme välittömästi, että peli oli pelattu.
Afrikka oli kääntänyt takkinsa kuten myös jotkut eurooppalaiset,
eivätkä he tukeneet omaa puheenjohtajaansa.
Hän ajatteli tulleensa petetyksi,
eikä ole järkeä lähteä taisteluun, josta tietää heti,
että sen häviää.
Olin hämmästynyt,
että ihmiset lupasivat äänestää minua, mutta eivät selkeästi äänestäneet.
Blatter järjesti äänestyksen taitavasti.
Olin salin onnellisin ihminen.
Nousin seisomaan ja sanoin:
"Voitto! Vapaus on meidän."
Hänellä on kyltymätön halu olla huomion keskipisteenä.
Ja se olisi voinut koitua hänen tappiokseen, mutta ei koitunut.
Antakaa aplodit Lennart Johanssonille vielä viimeisen kerran.
Jos Johansson olisi valittu puheenjohtajaksi,
nämä skandaalit eivät olisi tapahtuneet.
Uefa reagoi äänestykseen sanomalla…
Muistan tämän.
En koskaan unohda.
"Tämä on yksi voitto,
mutta sinusta ei enää koskaan tule puheenjohtajaa."
Kaikki alkoi Blatterista ja Havelangesta.
Vuoden 1998 vaalit loivat perustan -
kaikelle sittemmin tapahtuneelle.
Sekasorto Fifassa jatkuu -
Mohammed Bin Hammamin syyttäessä Blatteria tyrannimaisuudesta.
Missä ovat takuuni?
Lahjonnasta syyttäminen -
on ehdottomasti väärin.
Mitä tiedätte Blatterista?
En kommentoi. -Miksette?
Älkää sanoko Fifan olevan korruptoitunut. Ei se ole.
Tunnen itseni petetyksi ja kyllästyneeksi.
Tämä riittää.
Entä suhteesi Jack Warneriin?
Se on selvästi ohi.
Sanoin jo aiemmin. Fifa saa kokea tsunamin nahoissaan.
Uskokaa pois. Se on tulossa.
Tekstitys: Eveliina Niemi